Diari Oficial de la Generalitat Valenciana


Sumari del DOGV 3569, del 26-08-1999 (1999/7399)

Informació pública del projecte d'urbanització de la unitat d'actuació B-2 (polígon B-2) del pla parcial de platges d'Almardà.
------------------------------------------------------------------------------------------------------------------------------

### Dades del document

Número de DOGV
:   3569

Data del DOGV
:   26-08-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/7399


Organisme emissor
:   Ajuntament de Sagunt

Tipus de document
:   Anunci

Informació pública del projecte d'urbanització de la unitat d'actuació B-2 (polígon B-2) del pla parcial de platges d'Almardà. [1999/M7399]
  
Mitjançant aquest anunci li faig saber que, amb data 22 de juny de 1999, l'alcalde president, en virtut de les atribucions que li confereix la legislació vigent, ha dictat la següent resolució d'alcaldia:
  
«Vist que mitjançant acord de la Comissió de Govern de data 3 de setembre de 1996, es procedia a adjudicar al senyor Antonio Gil Estellés, l'encàrrec de redacció del projecte d'urbanització del polígon B-2 del pla parcial de platges d'Almardà de Sagunt.
  
Vist que en data 16 de juny de 1998, es va presentar projecte d'urbanització del polígon b-2 del pla parcial de platges d'Almardà, redactat pel senyor Antonio Gil Estellés, amb un pressupost per a coneixement de l'administració de 192.744.291 pessetes.
  
Vist que mitjançant acord de la Comissió de Govern de data 1 de març de 1994, es va acordar la subrogació en l'adjudicació de la redacció de projectes d'urbanització, apartat electrificació, al senyor Andrés Llopis Juesas.
  
Vist que s'ha emés un informe de l'esmentat projecte pels serveis tècnics municipals del Departament de Projectes i Obres en data 26 de juny de 1998, amb les següents observacions:
  
- No es justifica l'existència de l'explanada tipus E-2, per la qual cosa a l'inici de les obres s'hauran de fer els assajos oportuns per a verificar aquest supòsit de partida.
  
- La còpia facilitada manca de visat col·legial.
  
Vist que en data 26 de juny de 1998, s'emet un informe favorable pel tècnic del cicle de l'aigua de la part d'obres de proveïment d'aigua i clavegueram, si bé es considera que per part del tècnic redactor s'hauran de lliurar còpies del projecte visades pel Col·legi Oficial d'Arquitectes.
  
Vist que en data 13 de juliol de 1998, per l'enginyer tècnic industrial s'emet un informe dels projectes tècnics referents a instal·lacions d'enllumenat públic, redactats pels enginyers tècnics industrials senyors Arcadio Andrés Llopis Juesas i Francisco Ramón Civera Navarré, de la Unitat d'Actuació B-2 de la Platja d'Almardà, amb les modificacions de 18 de setembre de 1997, es consideren que amb caràcter general compleixen les condicions acceptables pel que fa a les instal·lacions d'enllumenat públic.
  
Segons el que disposa l'article 53, en concordança amb l'article 46.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, se sotmet el projecte d'urbanització a informació pública, mitjançant un edicte publicat en un diari d'informació general editat a la Comunitat Valenciana i, posteriorment o simultàniament, en el Diari Oficial de la Generalitat Valenciana. No és preceptiva la notificació formal i individual als propietaris afectats, però, abans de la publicació de l'edicte, s'haurà de remetre un avís amb el seu contingut al domicili fiscal dels qui consten en el cadastre com a titulars de drets afectats per l'actuació proposada. El termini d'informació pública serà de 20 dies hàbils comptats a partir del dia següent a la publicació d'aquest anunci en el Diari Oficial de la Generalitat Valenciana. (La dita documentació es troba dipositada en l'Ajuntament de Sagunt, Departament d'Urbanisme.)
  
Qualsevol interessat podrà comparéixer en l'Ajuntament de Sagunt, i consultar la documentació que integra el projecte d'urbanització, així com formular, si escau, al·legacions, en el termini indicat en el paràgraf anterior i en el termes que estableix el punt 4 de l'article 46 del dit text legal.
  
A la vista de tot l'anterior, resolc:
  
Primer
  
Sotmetre al tràmit d'informació pública durant el termini de 20 dies hàbils, comptats a partir de la publicació del present edicte en el Diari Oficial de la Generalitat Valenciana, el projecte d'urbanització de la Unitat d'Actuació B-2 (polígon B-2) del pla parcial de platges d'Almardà, redactat per l'arquitecte senyor Antonio Gil Estellés, en data de juny de 1998, amb un pressupost per a coneixement de l'administració de 506.360.392 pessetes, així com els projectes elèctrics redactats pels enginyers tècnics industrials senyors Arcadio Andrés Llopis Juesas i Francisco Ramón Civera Navarré.
  
Segon
  
Remetre un avís al domicili fiscal dels qui consten en el cadastre com a titulars de drets afectats per l'actuació proposada, així com un avís als propietaris registrals identificats en el projecte de reparcel·lació de la dita unitat d'actuació, ja que aquest document de gestió ja ha sigut aprovat definitivament».
  
Cosa que es fa pública perquè en prengueu coneixement i segons el que disposa l'article 53, en concordança amb l'article 46.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
El termini d'informació pública serà de 20 dies hàbils comptats a partir del dia següent a la publicació d'aquest anunci en el Diari Oficial de la Generalitat Valenciana. (La dita documentació es troba depositada en l'Ajuntament de Sagunt, Departament d'Urbanisme.)